Acțiune introdusă la 12 martie 2019 – AP/EIF
(Cauza T-155/19)
Limba de procedură: engleza
Părțile
Reclamant: AP (reprezentant: L. Levi, lawyer)
Pârât: Fondul european de investiții
Concluziile
Reclamantul solicită Tribunalului:
anularea deciziilor pârâtului din 30 august 2018 și din 3 octombrie 2018 prin care se respinge cererea reclamantului din 20 iunie 2018;
obligarea pârâtului să plătească prestațiile prevăzute la articolul 33 din Statutul funcționarilor în mod retroactiv începând de la 1 aprilie 2018, majorate cu dobânzi de întârziere calculate în funcție de rata Băncii Centrale Europene + 2 puncte până la primirea de către reclamant a plății integrale;
obligarea pârâtului la repararea prejudiciului moral, care poate fi evaluat ex aequo et bono la cel puțin 20 000 de euro;
obligarea pârâtului la plata tuturor cheltuielilor de judecată.
Motivele și principalele argumente
În susținerea acțiunii, reclamantul invocă două motive.
Primul motiv, întemeiat pe faptul că boala reclamantului a determinat suspendarea perioadei de preaviz și aplicarea sistemului de securitate socială. Reclamantul susține că adoptarea poziției contrare ar constitui o încălcare a Statutului funcționarilor, a obligației de diligență și a principiului încrederii legitime.
Al doilea motiv, întemeiat pe faptul că refuzul de a accepta retragerea demisiei reclamantului încalcă obligația de diligență.
____________